|  |  |  |
| --- | --- | --- |
| **JORD OG VAND** | | **Region Nordjylland** |
| Emne: **Kort beskrivelse af adresseindsamlingen med branche- og aktivitetsliste** | | Nr.: **04-50-31** |
| Revision: **0** |
| Udarb. af: **MLP** | Godk. af: **AMH** | Dato: **06.07.2012** |

**Indsamling af adresser for tidligere og nuværende muligt forurenende virksomheder og aktiviteter i Region Nordjylland**

Adresseindsamlingen omfatter indsamling af adresser på lokaliteter, hvorpå der sandsynligvis er blevet drevet virksomheder og aktiviteter med driftsperiode fra ca. 1950 til ca. 2001, og som Regionen som udgangspunkt ikke har et registreret kendskab til – dvs. lokaliteten er ikke med i JAR. Husk ved check af JAR at søge på både matrikelnummer og adresse.

Nedenstående liste er en oversigt over de brancher/aktiviteter, som er relevante i forbindelse med adresseindsamlingen. De gule brancher på listen var omfattet af den indsamling af adresser, der blev gennemført i henhold til affaldsdepotloven indtil omkring 1990. Derfor skal der for disse brancher kun indsamles adresse-oplysninger fra 1985 og frem til 2001.

Adresserne finder rådgiver ved gennemgang af følgende kilder:

* Lokale telefonbøger og vejvisere med 5 års interval
* Kraks Vejviser med 5 års interval
* Liste fra Miljøstyrelsen Århus over tilsynsvirksomheder
* Udtræk fra det tidligere Nordjyllands Amts virksomhedsdatabase
* De tidligere amters arkiver
* Lister fra kommunen over tilsynsvirksomheder
* Kommunens olie- og kemikalieregistre
* Lokalhistorisk arkiv
* Politiarkiv

Udover indsamling af adresserne skal der også indsamles oplysninger om samtlige de matrikelnumre, der relaterer sig til de pågældende lokaliteter. Rådgiver skal stedfæste de indsamlede adresser ved hjælp af en eller flere af nedenstående kilder. Hvis adressen kan stedfæstes ved hjælp af fx en enkelt kilde, skal de øvrige kilder ikke gennemgås:

* Danmarks Miljøportal – [www.miljoeportal.dk](http://www.miljoeportal.dk)
* Den offentlige informationsserver – [www.lifaois.dk](http://www.lifaois.dk)
* Kort- og Martikelstyrelsen – [www.kms.dk](http://www.kms.dk)
* Gamle (matrikel)kort
* Flyfotos

**Branche- og aktivitetsliste til nykortlægning:**

Akkumulator- og tørelementfabrikker

Apoteker (ikke håndkøbsudsalg)

Asbest- og eternitvarefabrikker

Asfaltværker/-fabrikker

Autolakering

Autoophug

Autoværksteder

Betonfabrikker/-støberier

Cementfabrikker/-støberier

Elektronikfremstilling

Elværker

Farve- og lakfabrikker

Fotografisk industri (ikke fotohandler)

Gartnerier

Garverier

Gasværker

Glasfibervirksomheder

Gummivarefabrikker

Jern- og metalstøberier

Jern- og stålværker

Kemilaboratorier

Kommunale modtagestationer/genbrugspladser

Korn- og foderstofvirksomheder

Kraftvarmeværker

Krudt- og sprængstoffremstilling

Kunstgødningsfabrikation

Limfabrikation

Maskinfabrikker og –værksteder

Maskinstationer

Materielgårde

Medicinalvarefabrikker

Mejerier

Metalvarefabrikker

Metalliseringsvirksomheder (galvanisering, forchromninig, forzinkning, fortinning, cadmiering, fornikling)

Møbelfabrikker

Oliedepoter

Pladeværksteder

Planteskoler

Plastvirksomheder

Produkthandler

Renserier

Savværker

Skydebaner

Smedeværksteder

Stålskibsværfter

Sæbe- og vaskemiddelfabrikker

Tagpapfabrikker

Tankanlæg:

To eller flere olietanke (villaolietanke tæller ikke med)  
Olietanke over 6.000 l.  
Petroleums- og benzintanke over 1.000 l.

Tekstilindustri (ikke skræddere/syersker eller sejlmagere/flagmagere)

Trykkerier

Træimprægnering

Virksomheder, der fremstiller kemikalier eller pesticider

Vognmandsforretninger